stanford-oval/wikipedia huggingface dataset:
Valkiajärvi

Valkiajärvi-nimisiä järviä on Suomessa ympäristöhallinnon tietokannan mukaan 26 kappaletta. Vain neljä niistä on pinta-alaltaan yli neliökilometrin suuruisia.
Nimi voi tarkoittaa muun muassa seuraavia järviä:
Valkiajärvi, järvi Ilomantsissa
Valkiajärvi, järvi Kankaanpään Niinisalossa
Valkiajärvi, järvi Kiteellä
Valkiajärvi, järvi Puumalassa
Valkiajärvi, järvi Seinäjoella
Valkiajärvi, järvi Rovaniemellä
Valkiajärvi, järvi Tampereen Pohtolassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valkiajärvi”, voi hakea sivunnimihaulla, laajalla sivunnimihaulla tai tekstihaulla.
Vapour

| Vapour |
| --- | --- |
Kehittäjä:  Vapour kehittäjät
Kehityshistoria
Vakaa versio:  2.24 (beta) / 2. tammikuuta 2006
Tiedot
Ohjelmistotyyppi:  Sisällön toimittaja
Alusta:  Windows
Lisenssi:  Freeware
Aiheesta muualla
Vapour-Online
Vapour on tietokoneohjelma, jolla on tarkoitus tuoda esille eri pelien erilaisia modeja ladattavaksi. Ohjelma on hieman Valve Corporationin Steam-ohjelman tapainen sisällön toimittaja. Uusia modeja ja karttoja yritetään koko ajan saada lisää Vapouriin. Myös uusille peleille lisätään tuki mahdollisimman pian. 9. joulukuuta 2005 julkaistun päivityksen (2.03 beta) mukana tuli tuki myös itsenäisille peleille.
Tuetut pelit > Modillisesti

Battlefield 2
Doom 3
Enemy Territory
Half-Life
Half-Life 2
Quake I
Quake II
Quake III
Quake 4
Unreal Tournament 2004
Tuetut pelit > Kartallisesti

Counter-Strike: Source
Day of Defeat: Source
Half-Life 2
Half-Life 2: Deathmatch
Tuetut pelit > Itsenäiset pelit

.kkrieger
Alien Arena 2006
Anarchy Online
Another World
Battle Mech
Blockland
Cube
Curator Defense
Halo Zero
Head Over Heels
I'm OK
Knight Online
Liquid War
Little Fighter 2
Madness Interactive
N
Ocular Ink
Porrasturvat
Rekkaturvat
Soldat
T2002
T4 Funeral
TA Spring
Transfusion
Warning Forever
Zelda Classic
V Is for Viagra. The Remixes

| V Is for Viagra>  The Remixes Puscifer |
| --- | --- | --- |

Remix-albumin tiedot
 Äänitetty : 2007
 Julkaistu: 29. huhtikuuta 2008
 Tuottaja(t): Mat Mitchell Maynard James Keenan (Puscifer)
 Tyylilaji: trip hop, post-industrial
 Kesto: 61.15
 Levy-yhtiö: Puscifer Entertainment
Pusciferin muut julkaisut
| V Is for Vagina 2007 | V Is for Viagra. The Remixes 2008 | ”D” Is for Dubby – The Lustmord Dub Mixes 2008 |
V Is for Viagra. The Remixes on yhdysvaltalaisen artistin Pusciferin remix-albumi vuodelta 2008. Se sisältää kymmenen remixiä Pusciferin albumin V Is for Vagina kappaleista sekä kaksi remixiä singlestä ”Cuntry Boner”, jota ei julkaistu millään albumilla.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Remixaaja | Kesto |  |  |  |  |  |  |
| 1. | Indigo Children (JLE Dub Mix)  | Josh Eustis | 5.24 |  |  |  |  |  |  |
| 2. | Trekka (Desert Porn Mix)  | Lustmord | 6.39 |  |  |  |  |  |  |
| 3. | Momma Sed (Tandimonium Mix)  | Dave ”Rave” Ogilvie & Colin Janz | 4.42 |  |  |  |  |  |  |
| 4. | Sour Grapes (Late for Dinner Mix)  | Danny Lohner | 4.07 |  |  |  |  |  |  |
| 5. | Cuntry Boner (Dirty Robot Mix)  | Mat Mitchell & Troy Van Leeuwen | 3.58 |  |  |  |  |  |  |
| 6. | Drunk with Power (Hungover and Hostile in Hannover Mix)  | Joey Jordison | 6.22 |  |  |  |  |  |  |
| 7. | Vagina Mine (Deflowering Mix)  | Paul Barker | 5.11 |  |  |  |  |  |  |
| 8. | Trekka (The Great Unwashed Mix)  | Aaron Turner | 7.21 |  |  |  |  |  |  |
| 9. | Queen B. (Glitched and Bent Mix)  | Richard Devine | 5.05 |  |  |  |  |  |  |
| 10. | DoZo (Guns for Hire Mix)  | Lustmord | 5.01 |  |  |  |  |  |  |
| 11. | Queen B. (Narcovice Mix Radio Edit)  | Michael Patterson | 3.08 |  |  |  |  |  |  |
| 12. | PSA, LOL!! (vain CD-versiolla)  |  | 0.22 |  |  |  |  |  |  |
| 13. | Cuntry Boner (Disco Viagra Mix) (bonuskappale)  | Sean Beavan | 3.51 |  |  |  |  |  |  |
|  |  |  | 61.15 |  |  |  |  |  |  |
Arvostelut

AllMusic:
Imperiumi: 7/10
Vapaan Venäjän legioona

| Vapaan Venäjän legioona Легион «Свобода России» |
| --- | --- |
 Tunnus

Valtio:  Ukraina
Osa joukkoa:  Ukrainan kansainvälinen legioona
Värit:  valkoinen, vaaleansininen
Sodat ja taistelut:  Venäjän hyökkäys Ukrainaan 2022
Vapaan Venäjän legioona (ven. Легион «Свобода России», Legion "Svoboda Rossii") on Ukrainan kansainvälisen legioonan alainen osasto, joka koostuu pääsääntöisesti venäläisistä vapaaehtoisista, loikanneista venäläissotilaista ja venäläisistä sotavangeista. Legioona perustettiin maaliskuussa 2022 Venäjän hyökättyä Ukrainaan. Osa edustaa myös Venäjän Putinia vastustavaa oppositiota. Legioona käyttää tunnuksenaan valko-sini-valkoista lippua.
Legioonan oman ilmoituksen mukaan Venäjän vihollinen ei ole Ukraina, vaan Venäjällä valtaa pitävät ”varkaat, tappajat ja sotarikolliset”.
Historia

Kesäkuuhun 2022 asti legioonan toiminta tapahtui lähinnä Telegram-kanavalla ja YouTubessa. Legioonan uskottiin olevan lähinnä Ukrainan propagandaprojekti eikä edes olevan olemassa joukko-osastona. Kesäkuussa 2022 julkaistiin muutamia taisteluvideoita, joiden aitoutta ei voitu vahvistaa, eikä yksiköllä näyttänyt olevan kanssakäymistä muiden Ukrainan asevoimien yksiköiden kanssa. Lisäksi sosiaalisessa mediassa arveltiin että venäjä ei ole videoilla esiintyjien äidinkieli. Heinäkuun puolivälissä 2022 legioonan materiaalin julkaisu tyrehtyi ja taistelijoiden ilmoitettiin vetäytyneen lepäämään. Venäjän valtion media ei juurikaan uutisoinut legioonasta, ja esimerkiksi RT:ltä löytyi heinäkuuhun 2022 mennessä vain yksi videonpätkä, jossa legioona mainittiin nimeltä.
Tunnetuimpia legioonaan liittyneitä lienee Igor Volobujev, joka toimi aiemmin Gazprombankin varapresidenttinä.
Vapaan Venäjän legioona, Venäjän vapaaehtoisjoukot ja Kansallinen tasavaltalainen armeija antoivat elokuussa 2022 Irpinin julistuksen ja perustivat koordinointineuvoston. Sen johtoon tuli Ilja Ponomarjov.
Helmikuussa 2023 Venäjän syyttäjänvirasto ilmoitti, että se aikoo hakea legioonalle terroristijärjestön leimaa, jonka nojalla se voitaisiin virallisesti kieltää.
Jäsenistä "Caesar" ja "Tihi" ovat aiemmin esiintyneet länsimedian haastatteluissa kertomassa mielipiteitään. Muutamia joukon venäläisiä jäseniä on tunnistettu somekanavilla. Äärioikeistolainen Maksimilian Andronnikov (koodinimeltään "Caesar") kuului aluksi Venäjän imperialistiliikkeeseen ennen loikkaamistaan Ukrainaan, Aleksei Dolgov Togliattista (koodinimeltään "Tihi"), kolmas jäsen on koodinimi "Garik". Lisäksi mukana oli entinen näyttelijä Pietarista, 40-vuotias Kirill Kanahin, joka on esiintynyt televisiosarjassa Gluhar-3.
Historia > Hyökkäykset Venäjän puolelle

22. toukokuuta 2023 Legioona aloitti panssarivaunujen tukemana hyökkäyksen Venäjälle Belgorodin alueelle. Ryhmä ilmoitti edenneensä Graivoronin kaupunkiin ja vallanneensa Kozinkan kylän Venäjän vapaaehtoisjoukot -ryhmän kanssa. Graivoronin raja-asemalle iskettiin tykistöllä ja panssarivaunut etenivät alueelle lennokkien tukemana. Kyiv Postin mukaan kymmeniä rajavartijoita kaatui.
Ukrainan sotilastiedustelun tiedottaja Andrii Jusovin mukaan tavoitteena on luoda suojavyöhyke Venäjän puolelle. Ukrainan asevoimien mukaan sillä ei ole osuutta hyökkäykseen, vaan joukot ovat venäläisiä vapaaehtoisia. Wartranslated-sivuston mukaan alueelta kuvatulla videolla kuullaan puhuttavan ukrainaa.
Maaliskuussa 2024 osasto teki jälleen uusia hyökkäyksiä Ukrainan ja Venäjän rajan yli Belgorodin ja Kurskin alueille.
Up in the Air

| Up in the Air |
| --- | --- |

Ohjaaja:  Jason Reitman
Käsikirjoittaja:  Jason Reitman Sheldon Turner
Perustuu:  Walter Kirnin romaaniin Up in the Air
Tuottaja:  Jeffrey Clifford Daniel Dubiecki Ivan Reitman Jason Reitman
Säveltäjä:  Rolfe Kent
Kuvaaja:  Eric Steelberg
Leikkaaja:  Dana E. Glauberman
Pukusuunnittelija:  Danny Glicker
Pääosat:  George Clooney Vera Farmiga Anna Kendrick Jason Bateman Amy Morton Melanie Lynskey J. K. Simmons Sam Elliott Danny McBride Zach Galifianakis Chris Lowell
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Pictures UIP-Dunafilm Netflix
Ensi-ilta:  5. syyskuuta 2009
Kesto:  109 minuuttia
Alkuperäiskieli:  englanti
Budjetti:  25 000 000 dollaria
Tuotto:  166 842 739 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Up in the Air on vuonna 2009 valmistunut Jason Reitmanin ohjaama draamakomedia. Se perustuu Walter Kirnin samannimiseen romaaniin vuodelta 2001. Se kertoo yrityssaneeraajasta, jonka liikkuvainen elämä menee sekaisin juuri, kun hän on saavuttamaisillaan lentoyhtiön kymmenen miljoonan kanta-asiakasmailin rajan. Elokuvan pääosissa ovat George Clooney, Vera Farmiga ja Anna Kendrick.
Elokuva sai ensi-iltansa Telluriden elokuvajuhlilla 5. syyskuuta 2009. Suomessa ensi-ilta oli 29. tammikuuta 2010. Elokuva sai kuusi Oscar-ehdokkuutta kategorioissa paras elokuva, ohjaus, sovitettu käsikirjoitus, miespääosa (Clooney) ja naissivuosa (Farmiga ja Kendrick). Elokuva palkittiin parhaan käsikirjoituksen Baftalla ja Golden Globella.
Näyttelijät

| 0 | 1 | 2 |
| --- | --- | --- |
|  George Clooney  | … |  Ryan Bingham   |
|  Vera Farmiga  | … |  Alexandra 'Alex' Goran   |
|  Anna Kendrick  | … |  Natalie Keener   |
|  Jason Bateman  | … |  Craig Gregory   |
|  Amy Morton  | … |  Kara Bingham   |
|  Melanie Lynskey  | … |  Julie Bingham   |
|  Danny McBride  | … |  Jim Miller   |
|  Zach Galifianakis  | … |  Steve   |
|  J. K. Simmons  | … |  Bob   |
|  Sam Elliott  | … |  Maynard Finch   |
|  Tamala Jones  | … |  Karen Barnes   |
Vastaanotto

Rotten Tomatoes -sivuston mukaan 265 arvostelun perusteella laskettuna kriitikoiden arvosteluista 91 prosenttia oli positiivisia.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos |
| --- | --- | --- | --- |
| Oscar-gaala 2010 | Elokuva | Daniel Dubiecki, Ivan Reitman ja Jason Reitman | Ehdokkuus |
| Oscar-gaala 2010 | Ohjaus | Jason Reitman | Ehdokkuus |
| Oscar-gaala 2010 | Sovitettu käsikirjoitus | Jason Reitman ja Sheldon Turner | Ehdokkuus |
| Oscar-gaala 2010 | Miespääosa | George Clooney | Ehdokkuus |
| Oscar-gaala 2010 | Naissivuosa | Vera Farmiga | Ehdokkuus |
| Oscar-gaala 2010 | Naissivuosa | Anna Kendrick | Ehdokkuus |
| Bafta-palkinto | Elokuva | Daniel Dubiecki, Ivan Reitman ja Jason Reitman | Ehdokkuus |
| Bafta-palkinto | Sovitettu käsikirjoitus | Jason Reitman ja Sheldon Turner | Voitto |
| Bafta-palkinto | Miespääosa | George Clooney | Ehdokkuus |
| Bafta-palkinto | Naissivuosa | Vera Farmiga | Ehdokkuus |
| Bafta-palkinto | Naissivuosa | Anna Kendrick | Ehdokkuus |
| Bafta-palkinto | Leikkaus | Dana E. Glauberman | Ehdokkuus |
| Golden Globe 2010 | Draamaelokuva | Daniel Dubiecki, Ivan Reitman ja Jason Reitman | Ehdokkuus |
| Golden Globe 2010 | Ohjaus | Jason Reitman | Ehdokkuus |
| Golden Globe 2010 | Käsikirjoitus | Jason Reitman ja Sheldon Turner | Voitto |
| Golden Globe 2010 | Miespääosa draamaelokuvassa | George Clooney | Ehdokkuus |
| Golden Globe 2010 | Naissivuosa | Vera Farmiga | Ehdokkuus |
| Golden Globe 2010 | Naissivuosa | Anna Kendrick | Ehdokkuus |
| Screen Actors Guild Awards 2010 | Miespääosa | George Clooney | Ehdokkuus |
| Screen Actors Guild Awards 2010 | Naissivuosa | Vera Farmiga | Ehdokkuus |
| Screen Actors Guild Awards 2010 | Naissivuosa | Anna Kendrick | Ehdokkuus |
Aiheesta muualla

Virallinen sivusto (Arkistoitu – Internet Archive) (englanniksi)
Up in the Air Internet Movie Databasessa (englanniksi)
Up in the Air Box Office Mojossa. (englanniksi)
Up in the Air Rotten Tomatoesissa. (englanniksi)
Up in the Air Metacriticissä. (englanniksi)
Jason Reitmanin ohjaamat elokuvat
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
2000-luku: Thank You for Smoking (2006) · Juno (2007) · Up in the Air (2009)
2010-luku: Young Adult (2011) · Labor Day (2013)
Vekarateatteri

Vekarateatterin logo.
Vekarateatteri on Keravalla toimiva opetusteatteri. Teatteri perustettiin vuonna 1990 ja ensimmäiset ohjaajat olivat näyttelijäpariskunta Simo ja Ulla-Sisko Tamminen. Vuodesta 1996 Vekarateatterin kotinäyttämö on ollut Keravan teatteritalo. Teatteritalolla toimii myös yksi Suomen vanhimmista harrastajateattereista, Keravan Teatteri.
Vekarateatterin toiminnanjohtajana on vuodesta 2010 lähtien toiminut teatteri-ilmaisun ohjaaja Marko Kokko. Vekarateatteri järjestää teatteriopetusta 6-15 -vuotiaille yhdeksässä ikäryhmässä. Tämän jälkeen harrastusta voi jatkaa Keravan Nuorisoteatterissa sekä Vekarateatterin aikuisryhmässä.
Opetustoiminnan lisäksi Vekarateatteri on tuottanut kesäteatteriesityksiä vuodesta 1997 Keravan kartanon kesäteatterissa.
Aiheesta muualla

Vekarateatteri.fi, Vekarateatterin kotisivut
Keravankesateatteri.fi (Arkistoitu – Internet Archive), Keravan kartanon kesäteatterin kotisivut
Usko (albumi)

| Usko Jarkko Martikainen |
| --- | --- | --- |

Studioalbumin tiedot
 Julkaistu: 2011
 Tuottaja(t): Vellu Halkosalmi
 Tyylilaji: pop, folk
 Kesto: 57.54
 Levy-yhtiö: Sakara Records
Listasijoitukset
  Suomen virallinen lista: 4.
Jarkko Martikaisen muut julkaisut
| Toivo 2009 | Usko 2011 | Koirien taivas 2014 |
Usko on suomalaisen laulaja-lauluntekijä Jarkko Martikaisen kaikkiaan viides sooloalbumi, joka julkaistiin 13. huhtikuuta 2011. Se päätti Martikaisen soololevyjen trilogian, joka oli alkanut vuoden 2006 Rakkaudesta ja jatkunut vuonna 2009 Toivolla. Aiemmista lähes täysin akustisista levyistä poiketen Uskon tosin soittaa yhtye, joka nimettiin ”Äänioikeudeksi”.
Albumi debytoi Suomen virallisen listan sijalla 4.
Kappaleet

Messias – 4.13
Jatkakaa soutamista – 4.25
Balladi huvijahdista – 10.09
Huominen on kaukana – 4.36
Vahvin riippuvuus – 5.00
Isoisä graniittirappusilla – 6.16
(Kyllä meillä voidaan tehdä) Kärpäsistä härkiä – 5.10
Halla-ahot – 5.08
Tyhjän päällä – 2.10
Niin yksin? – 4.30
Huolen hukkaaja – 2.40
Jos mulla menisi todella huonosti – 3.37
Muusikot

Jarkko Martikainen – kitara, laulu
Vellu Halkosalmi – kitara
Pepa Päivinen – puhaltimet
Sanna Salmenkallio – viulu
Riikka Lampinen – sello
Hannu Rantanen – basso
Sami Koskela – lyömäsoittimet
Arvostelut

Desibeli.net:
Dome.fi:
Nuorgam: 83/100
Rumba:
Soundi:
Aiheesta muualla

Discogs
Luettelo televisiosarjan Ensisilmäyksellä jaksoista

Ensisilmäyksellä on yhdysvaltalainen  komediasarja, joka seuraa Ted Mosbyn (roolissa Josh Radnor) ja hänen ystäviensä Marshall Eriksenin (Jason Segel), Robin Scherbatskyn (Cobie Smulders), Barney Stinsonin (Neil Patrick Harris) sekä Lily Aldrinin (Alyson Hannigan) elämää Manhattanilla. Sarjan tapahtumien kehyskertomuksena toimii vuoden 2030 Ted (ääniroolissa Bob Saget), joka alkaa kertoa lapsilleen tarinaa siitä, miten tapasi heidän äitinsä. Suomessa sarjaa on esittänyt televisiokanavat MTV3, Sub sekä Fox. Yhdeksän tuotantokauden aikana sarjasta tuotettiin 208 jaksoa. Yhdysvalloissa sarja alkoi 19. syyskuuta 2005 ja Suomessa 20. helmikuuta 2008. Sarjan päätösjakso esitettiin Yhdysvalloissa 31. maaliskuuta 2014 ja Suomessa 17. helmikuuta 2016.
Sarjan tuotantokaudet ovat saatavilla myös DVD:nä.
Yleiskatsaus

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 22 | 19. syyskuuta 2005 | 15. toukokuuta 2006 | 20. helmikuuta 2008 | 15. lokakuuta 2008 |
|  | 2 | 22 | 18. syyskuuta 2006 | 14. toukokuuta 2007 | 22. lokakuuta 2008 | 18. maaliskuuta 2009 |
|  | 3 | 20 | 24. syyskuuta 2007 | 19. toukokuuta 2008 | 25. maaliskuuta 2009 | 8. joulukuuta 2009 |
|  | 4 | 24 | 22. syyskuuta 2008 | 18. toukokuuta 2009 | 15. joulukuuta 2010 | 1. kesäkuuta 2011 |

|  | 5 | 24 | 21. syyskuuta 2009 | 24. toukokuuta 2010 | 26. lokakuuta 2011 | 11. huhtikuuta 2012 |
|  | 6 | 24 | 20. syyskuuta 2010 | 16. toukokuuta 2011 | 18. huhtikuuta 2012 | 27. joulukuuta 2012 |
|  | 7 | 24 | 19. syyskuuta 2011 | 14. toukokuuta 2012 | 1. tammikuuta 2014 | 21. helmikuuta 2014 |

|  | 8 | 24 | 24. syyskuuta 2012 | 13. toukokuuta 2013 | 24. helmikuuta 2014 | 31. maaliskuuta 2014 |
|  | 9 | 24 | 23. syyskuuta 2013 | 31. maaliskuuta 2014 | 28. marraskuuta 2014 | 17. helmikuuta 2016 |
Usko Haahti

| Usko Haahti> Henkilötiedot |
| --- | --- |
Syntynyt: 20. toukokuuta 1909 Helsinki
Kuollut: 25. lokakuuta 1978 (69 vuotta) Helsinki
Sotilashenkilö
Sotilasarvo:  Eversti
Usko Sakari Haahti (20. toukokuuta 1909 Helsinki – 25. lokakuuta 1978 Helsinki) oli suomalainen everstiluutnantti, joka johti jatkosodan päätyttyä syksyllä 1944 salaista asekätkentätoimintaa. Lapin sodan kynnyksellä Haahti hoiti Suomen Päämajan salaiset neuvottelut saksalaisten sotavoimien rauhanomaisesta vetäytymisestä maasta.
Varhaisvaiheet

Usko Haahden isä oli rovasti Hannu Haahti (ent. Hahnsson). Hänen sisaruksiaan olivat lääketieteen professori Hannu Haahti, everstiluutnantti Yrjö Haahti, sairaanhoitaja ja henkilökohtaisen sosiaalityön kehittäjä Helvi Boothe ja kirjailija Elli Kaarlehto. Haahti kirjoitti ylioppilaaksi Haminan yhteiskoulusta vuonna 1927 ja valmistui vänrikiksi Haminan kadettikoulusta 1930. Hän kävi Sotakorkeakoulun 1933–1936 ja yleni kapteeniksi. Hän teki sotakorkeakoulussa diplomityönsä kaasusuojelusta ja olikin sen jälkeen sodan syttymiseen asti väestönsuojeluun liittyneissä tehtävissä, kuten yleisesikunnan kaasusuojelutoimistossa ja väestönsuojelupäällikön esikunnassa. Talvisodan aikana Haahti palveli ilmapuolustuksen esikunnan ilmasuojelutoimiston päällikkönä. Välirauhan aikana hän oli sisäministeriön ilmasuojelujaoston päällikkönä ja sitten Päämajan ilmasuojelutoimiston päällikkönä. Hänet ylennettiin 1940 majuriksi.
Jatkosodan hyökkäysvaiheessa 1941 Haahti toimi ensin Karjalankannaksella 15. divisioonan ja sitten Koillismaalla III armeijakunnan operatiivisen toimiston päällikkönä. Talvella 1941–1942 hän oli Divisioona J:n esikuntapäällikkönä Kiestingissä ja vuosina 1942–1943 pataljoonankomentajana Jalkaväkirykmentti 11:ssä sekä Jalkaväkirykmentti 14:ssä. Vuonna 1943 Haahti ylennettiin everstiluutnantiksi ja siirrettiin Päämajan operatiivisen osaston maavoimatoimiston päälliköksi.
Päämajan salainen neuvottelija

Neuvostoliiton kanssa tehdyn aselevon jälkeen Haahti neuvotteli 11. syyskuuta 1944 alkaen Päämajan edustajana Rovaniemellä saksalaisten 20. vuoristoarmeijan komentajan, kenraalieversti Lothar Rendulicin ja tämän esikuntapäällikön, kenraalimajuri Hermann Hölterin kanssa. Neuvotteluissa solmittiin salainen suunnitelma rauhanomaisesta vetäytymisestä ilman taisteluja saksalaisten ja suomalaisten välillä. Nämä niin sanotut syysmanööverit lykkäsivät sotatoimien alkamista Lapissa lähes parilla viikolla ja varmistivat sen, että Oulu luovutettiin suomalaisille taisteluitta. Yhteisymmärryksen synnyttyä Haahti tiedotti Rovaniemeltä viikon ajan joka päivä Mikkelin Päämajaan saksalaisten vetäytymisen etenemisestä.
Asekätkennän nokkamies

Päämajan operatiivisella osastolla kenraaliluutnantti A. F. Airon alaisuudessa työskennelleet Haahti ja eversti Valo Nihtilä laativat jatkosodan loppuvaiheessa 1944 suunnitelman noin 35 000 miehen varustamiseen tarvittujen aseiden ja materiaalin kätkemisestä eri puolille Suomea. Asekätkentä tapahtui suojeluskuntapiireittäin ja sitä johti kussakin piirissä sitä varten erikoisesti asetettu 2. yleisesikuntaupseeri. Kunkin suojeluskuntapiirin alueelle kätkettiin yhden pataljoonan tarvitsema aseistus ja materiaali. Kätkentä aloitettiin lokakuussa 1944 ja se saatiin päätökseen vuoden loppuun mennessä. Haahti oli asekätkennän keskeisin aloitteentekijä ja organisoija.
Asekätkentäjuttu paljastui, kun Oulun seudulla asekätkennässä mukana ollut korpraali Kumpulainen jäi kiinni huhtikuussa 1945 yrittäessään myydä Oulun torilla eräästä kätköstä anastamiaan säilykepurkkeja. Hän kertoi edellisenä syksynä tapahtuneesta aseidenkätkennästä Valpolle ja Oulun seudulla asekätkentää johtanut majuri Aito Keravuori sai esimiehiltään käskyn paeta Ruotsiin. Keravuori siirtyi Ruotsiin 12. toukokuuta 1945 kalastajaveneellä. Tässä vaiheessa uskottiin vielä että Keravuoren poistumisen avulla jutun paljastuminen saataisiin rajattua vain Oulun alueelle mutta niin ei kuitenkaan käynyt. Valpo löysi Oulun suojeluskuntapiirin toisena yleiesikuntaupseerina toimineen Keravuoren kassakaapista käskyn, jolla hänet oli määrätty tehtäväänsä. Tämän perusteella käskyn allekirjoittajat Nihtilä ja Haahti pidätettiin kesäkuun alkupuolella ja Airo muutamia viikkoja myöhemmin.
Sotaylioikeus tuomitsi 9. huhtikuuta 1948 Haahden ja Nihtilän viideksi vuodeksi kuritushuoneeseen ja virasta erotettaviksi. Haahden rangaistus koveni vielä korkeimmassa oikeudessa kuuteen vuoteen. Asekätkentäjuttu saatiin lopulliseen päätökseen vasta 15. maaliskuuta 1950, jolloin korkein oikeus langetti vankeustuomiot 1 488 kätkennässä mukanaolleelle. Suurin osa tuomioista oli ehdollisia kolmen vuoden koeajalla.
Haahti ja Nihtilä vapautuivat ehdonalaiseen vapauteen vuonna 1948. Tämä aiheutti voimakkaan reaktion äärivasemmistossa: SKDL teki asiasta välikysymyksen, koska vapautuneet “eivät olleet tunnustaneet toimintansa rikollista luonnetta”. Oikeusministeri tyytyi toteamaan, että asiassa on menetelty täysin lain mukaisesti.
Myöhemmät vaiheet

Vapauduttuaan Haahti toimi vuodesta 1948 Vakuutusosakeyhtiö Pohjolan palveluksessa ja oli vuosina 1956–1970 yhtiön apulaisjohtajana. Hän kirjoitti vuosina 1958 ja 1967 julkaistun kolmiosaisen ohjekirjan Vakuutusalan kenttätyö.
Haahti kuului pitkään Kadettikunnan hallitukseen ja oli sen varapuheenjohtajana 1968–1971 sekä kunniajäsenenä vuodesta 1976.
Ukkoslintu

| Ukkoslintu |
| --- | --- |
 Ukkoslintu
Ominaisuudet
Tuntomerkit:  Petolinnun, kuten kotkan ruumis, mutta kaksi päätä
Esiintyminen:  Pohjois-Amerikan taivaalla
Kansanperinne
Kansanperinteen alkuperä:  Pohjoisamerikkalainen kansanuskomus
Suhteet
Infobox OKNimi-testi OK: 
Ukkoslintu on linnunhahmoinen ukkosenjumala monien Euroopan, Aasian ja Amerikan kansojen vanhoissa uskonnoissa. Ukkoslintu on myös 1800-luvun loppupuolen jälkeen joitakin kertoja havaituksi väitetty jättiläislintu tai liskolintu, jota ei kuitenkaan ole pystytty tieteellisesti todistamaan.